**Stuttgart** er hovedstad i den tyske delstaten Baden-Württemberg i det sydvestlige Tyskland.

Historie
--------

Stuttgart ble grunnlagt av hertug Ludolf, sønn av keiser Otto I av Det tysk-romerske rike rundt 950 som et oppalingssted for stridshester til kavaleriet.

Stuttgart ble residensby for den første hertugen av Württemberg, Eberhart av Württemberg i 1495, og har siden vært hovedstad for området. Renessanseslottet Altes Schloss i byen sentrum rommer i dag *Landesmuseum Württemberg*.

Da Napoléon Bonaparte oppløste Det tysk-romerske riket ble hertugene av Württemberg tildelt kongetitler i 1805 og Stuttgart ble slik kongelig residensby.

Både kongenavnet og statsnavnet Württemberg stammer fra den bratte åssiden ved Stuttgart, og denne ble tidligere kalt *Wirtemberg*. På toppen er et mausoleum fra 1824 for dronning Katharina (datter av tsar Paul I av Russland) og kong Wilhelm I av Württemberg.

Under de tyske revolusjonene i 1848 og 1849 ble alltyske og demokratiske Frankfurtparlamentet opprettet for å motvirke splittelsen av Tyskland. Etter lange diskusjoner bestemte Frankfurtpartamentet å tilby tittelen som tysk keiser til kong Fredrik Vilhelm IV av Preussen. Ettersom den demokratiske bevegelsen stadig ble svakere, fikk de tyske kongelige igjen makten over deres uavhengige stater, og den prøyssiske kongen avslo tilbudet fra de revolusjonære. Parlamentet ble drevet ut av Frankfurt og de mest radikale (som ønsket republikk) flyktet til Stuttgart, hvor de ganske kort tid etter ble oppløst av det württembergske militære.

Som et selvstendig kongedømme i 1871 sluttet Württemberg seg til Det tyske keiserriket, ledet av den prøyssiske statsminister Otto von Bismarck og slik ble en del av Tysklands samling. Etter første verdenskrig brøt kongeriket sammen og Fristaten Württemberg ble etablert som en del av Weimar-republikken. I 1920 var Stuttgart hovedsetet for den tyske nasjonale regjeringen etter at denne måtte flykte fra Berlin under Kappkuppet. Under andre verdenskrig ble byens sentrum nesten fullstendig ødelagt av alliert bombing.

I 1945 tok allierte styrker, først franske, deretter amerikanske, kontroll over området. Deler av det tidligere Baden og Württemberg ble slått sammen og i 1952 ble den nye, demokratiske staten Baden-Württemberg etablert (som Tyskland tredje største) med Stuttgart som hovedstad etter en folkeavstemning.

Stuttgart i dag
---------------

Stuttgart
Under den kalde krigen hadde området en stor amerikansk militær tilstedeværelse, da byen huset den felles militære kommandoen for de amerikanske styrkene i Europa, Afrika og Atlanterhavet (US European Command, EUCOM), og denne kommandosentralen er fortsatt i byen.

### Infrastruktur

Stuttgart er et viktig jernbane- og motorveiknutepunkt. Stuttgart 21 er et igangsatt jernbaneprosjekt som skal fornye Stuttgart som jernbaneby. Byen har også en viktig havn ved elven Neckar. Byen har en godt utbygget kollektivtrafikk drevet av Stuttgarts forstadsbaner.

Stuttgart lufthavn ligger 13 km sør for sentrum. 

### Næringsliv

Byen er velkjent for sine mange høyteknologiske bedrifter. Den er en av de viktigste og rikeste byene i Syd-Tyskland.

Stuttgart, som er hovedsete for Porsche og Daimler AG, betraktes som en av verdens fire største «bilhovedsteder». De andre er Toyota i Japan, Detroit i USA og Torino i Italia.

### Forskning og høyere utdanning

Stuttgartregionen har den største tettheten i Tyskland når det gjelder vitenskapelige, akademiske og forskningsrettede arbeidsplasser. I byen finnes det to universiteter, åtte faghøyskoler, to Max-Planck-institutter og et antall andre forskningsinstitutter.

### Kunst og kultur

#### Figurteater

Ved akademiet Staatlichen Hochschule für Musik und Darstellende Kunst finnes en egen linje for figurteater; dette er den eneste tyske, høyere utdanningen i figurteater som tilbys utenfor Berlin. En rekke figurteaterkunstnere og -kompanier har hatt og har fortsatt (per 2018) base i Stuttgart, og byen omtales som en «figurteaterets høyborg» (tysk: «eine Hochburg des Figurentheaters.»).

FITZ! Zentrum für Figurentheater i det såkalte «Kultur unterm Turm»-området ble dannet på midten av 1980-tallet, og er et viktig senter for utvikling og visning av banebrytende figurteaterkunst fra inn- og utland. Per 2018 presenteres det gjennomsnittlig 40 ulike produksjoner per år, med rundt 280 forestillinger i året rettet mot ulike publikumsgrupper, det vil si mot både barn, ungdom og voksne.

Personligheter
--------------

* Georg Wilhelm Friedrich Hegel
* Robert Bosch
* Manfred Rommel
* Berthold Schenk von Stauffenberg
* Claus Schenk von Stauffenberg

Bygninger (utvalg)
------------------

* Stuttgart rådhusStuttgart rådhus
* Altes Schloss i Stuttgart.Altes Schloss i Stuttgart.
* Fra gårdsrommet på Altes Sloss.Fra gårdsrommet på Altes Sloss.
* Hovedbygningen til Karl-Olga-sykehuset i Stuttgart.Hovedbygningen til Karl-Olga-sykehuset i Stuttgart.
* Nordlige hjørnet av Karl-Olga-sykehuset.Nordlige hjørnet av Karl-Olga-sykehuset.
* Baden-Württembergs parlamentsbygning.Baden-Württembergs parlamentsbygning.
* Württembergisches Staatstheater.Württembergisches Staatstheater.
* Tomannsbolig av Le Corbusier i Weissenhofsiedlung.Tomannsbolig av Le Corbusier i Weissenhofsiedlung.

Referanser
----------

1. ↑  «Drei Akte - Das stumme Lied vom Eigensinn - FITZ! - Zentrum für Figurentheater». *FITZ!* **(tysk)**. Besøkt 22. september 2018. «Stuttgart ist eine Hochburg des Figurentheaters. Außer in Berlin kann man bundesweit nur noch hier an der Staatlichen Hochschule für Musik und Darstellende Kunst den Beruf des Puppenspielers im akademischen Studium erlernen. Welche Vielfalt von Formen es in dieser Welt gibt, erzählen in unserer Serie drei Generationen von Figurenspielern. Heute: Antje Töpfer (38).»
2. 1 2  «Geschichte - FITZ! - Zentrum für Figurentheater». *FITZ!* **(tysk)**. Arkivert fra originalen 23. september 2018. Besøkt 22. september 2018.

Eksterne lenker
---------------

* (de) Offisielt nettsted Rediger på Wikidata

* (en) Stuttgart – kategori av bilder, video eller lyd på Commons Rediger på Wikidata

* (en) Stuttgart – galleri av bilder, video eller lyd på Commons Rediger på Wikidata

| * v
* d
* r
Landkretser (*Landkreise*) og bykretser (*Stadtkreise*) i Baden-Württemberg |
| --- |
| Baden-Württembergs flagg | Landkretser | 
* Alb-Donau-Kreis
* Biberach
* Bodenseekreis
* Breisgau-Hochschwarzwald
* Böblingen
* Calw
* Emmendingen
* Enzkreis
* Esslingen
* Freudenstadt
* Göppingen
* Heidenheim
* Heilbronn
* Hohenlohekreis
* Konstanz
* Ludwigsburg
* Lörrach
* Main-Tauber-Kreis
* Neckar-Odenwald-Kreis
* Ortenaukreis
* Ostalbkreis
* Rastatt
* Ravensburg
* Rems-Murr-Kreis
* Reutlingen
* Rhein-Neckar-Kreis
* Rottweil
* Schwarzwald-Baar-Kreis
* Schwäbisch Hall
* Sigmaringen
* Tuttlingen
* Tübingen
* Waldshut
* Zollernalbkreis

 | Tysklands flagg |
| Bykretser | 
* Baden-Baden
* Freiburg im Breisgau
* Heidelberg
* Heilbronn
* Karlsruhe
* Mannheim
* Pforzheim
* Stuttgart
* Ulm

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** HDS **·** NLA **·** NKC **·** BNE **·** CiNii **·** GeoNames **·** MusicBrainz
 |